**О Д Г О В О Р**

на пратеничко прашање од пратеникот Абедин Зумбери поставено на 73-та седница на Собранието на Република Македонија

одржана на 24 септември 2009 година

Второстепениот орган согласно Законот за општа управна постапка може да го врати предметот на првостепениот орган на повторно решавање и одлучување како што е и решено во конкретниот случај по жалба на Џемаили Хане од Гостивар, првостепеното решение е поништено и предметот е вратен на повторно решавање и одлучување на првостепениот орган - Центар за социјална работа Гостивар.

Првостепениот орган е самостоен орган кој одлучува во прв степен независно што предметот е вратен. Кога се враќа предметот на повторно решавање првостепениот орган (Центарот за социјалана работа) ја испитува ситуацијата, може да прибави нови докази и повторно самостојно да одлучува. доколку повторно не биде задоволна од решението на првостепениот орган може да се поднесе жалба, а во случај да не биде задоволна и од одлуката на второстепениот орган може да заведе управен спор. Во конкретниот случај според показателите од предметот добиен од Центарот за социјална работа - Гостивар за барањето на Џемаили Хане е утврдено дека џемаили хане не постапила согласно член 8 став 2 од Правилникот за поблиските услови, критериуми и начинот на остварување на правото на еднократна помош за новороденче и на правото на родителски додаток за дете (Службен весник на РМ бр. 163/2008 и 34/2009), односно не го испочитувала предвидениот рок за поднесување на барање за остварување на право на родителски додаток за дете. Тоа било основ првостепениот орган да донесе решение со кое не се остварува правото на родителски додаток за дете.

Именуваната се жалела до второстепениот орган - министерот за труд и социјална политика. решавајќи по жалбата второстепениот орган ја уважил истата, решението го поништил и предметот го вратил на повторно решавање, што не значи дека истото е одобрено од второстепениот орган.

Првостепениот орган, Центар за социјална работа - Гостивар по приемот на предметот, повторно пристапил кон решавање на барањето за остварување на правото на родителски додаток за дете и при повторниот увид во поднесената документација и списите на предметот, преиспитувајќи го истиот во повторната постапка, донел одлука согласно која Џемаили Хане не остварува право на родителски додаток за дете (за четврто дете) затоа што го пропуштила предвидениот рок во Правилникот, со кој согласно член 30-в од Законот за изменување и дополнување на законот за заштита надецата (Службен весник на РМ бр. 98/2008) поблиските услови, критериуми и начинот на остварување на правото на еднократна помош за новороденче и на правото на родителски додаток за дете ги пропишува министерот.